बरोडालाई अर्को स्वर्ण
भारतको बैंक अफ बरोडाले चौथो सम्झना कप अन्तर्राष्ट्रिय टेबलटेनिस प्रतियोगिताको पुरुष टिम इभेन्टमा पनि स्वर्ण जितेको छ ।
काठमाडौँ — भारतको बैंक अफ बरोडाले चौथो सम्झना कप अन्तर्राष्ट्रिय टेबलटेनिस प्रतियोगिताको पुरुष टिम इभेन्टमा पनि स्वर्ण जितेको छ ।राष्ट्रिय टेबलटेनिस प्रशिक्षण केन्द्र लैनचौरमा जारी स्पर्धामा बरोडाले फाइनलमा भारतकै अंशुल गर्ग एकेडेमी (एजीए) ‘ए’ लाई ३–१ गेमले पराजित गर्‍यो । बरोडाले महिला टिम इभेन्टमा पनि स्वर्ण जितेको थियो । नेपाल पुलिस क्लब र एजीए ‘बी’ ले तेस्रो स्थानमा रहे । पप्रतियोगितामा ३ स्वर्णको टुंगो लाग्दा बरोडाले २ स्वर्ण जितेको छ । एक स्वर्ण (भेट्रान ५५ वर्षमाथि) एनिज पिङपोङका राजन सुब्बाले जितेका छन् ।महिला सिंगल्समा एजीएका फिल्जा फतिमा काद्री, भूमिका कौशिक, त्रिशा पौल र जिया जैन, बरोडाका इशा जोशी र सेन्होरा डिसुजा तथा गाजियावाद भारतका अभनी त्रिपाठी र तनिशा मोलानीले क्वाटरफाइनल सुरक्षित गरेका छन् ।भेट्रान ४० वर्षमाथि पुरुष सिंगल्समा एनिजका चन्दन शाही र रक्तचन्द्र मानन्धर, लागाखलका अमिताभ शाक्य र राजीव महर्जन, गोड स्पिनका मुकेश महर्जन, राकेशभक्त मुल्मी, रविमुनि वज्राचार्य, र संघरत्न डंगोल, खेल्छ नेपालका नवीन शाक्य, ललितपुरका निशान्त प्रधान र निकेन प्रधान, राची यमला भारतका मनीष कुमार, कीर्तिपुरका जयराम महर्जन, इन्डियन मास्टरका हरि गोस्वामी, एलटीटीसी नेपालका किरण वज्राचार्य र एपीएमका ठाकुर थापा प्रिक्वाटरफाइनल पुगेका छन् ।पुरुष सिंगल्समा आर्मीका दीप साउन र कृष्ण थापामगर, एपीएफका स्यान्टु श्रेष्ठ, रुविन महर्जन, संयोग कपाली र विलोश श्रेष्ठ, पुलिस क्लबका प्रदीप रोका र विनेश खनियाँ, इन्डियन मास्टर्सका हीरा गोस्वामी, साबिक विजेता एजीएका आदर्शओम क्षेत्री, गाजियाबादका कनभ कौशिक, भर्चुएस भारतका सोर्नेन्दु चौधरी, बरोडाका नितिन, जेकेबी भारतका सार्थ मिश्र र इन्डियन मास्टरका अक्सद भाटिया प्रिक्वाटरफाइनलमा पुगेका छन् ।